સપ્તાહના આરંભે કામકાજના સ્થળે તમારે વધુ સાવચેતી રાખવી પડશે. તા 24ના રોજ શત્રુઓ અને વિરોધીઓ આપના પર હાવી થશે. જો તમે કામકાજ સાથે કોઈ બાંધછોડ કરશો અથવા સાવચેતી નહીં રાખો તો તમને આર્થિક નુકસાન અથવા પ્રતિષ્ઠા ખંડિત થવાની સંભાવના રહેશે. મિત્રો સાથેના સંબંધમાં ખટાશ આવશે. તા 25 થી બુધ આપની રાશિથી નવમાં સ્થાનમાં ભ્રમણ કરશે જેથી વ્યવસાયમાં નુકસાન થઇ શકે છે. સ્વાસ્થ્યનું ધ્યાન રાખવું. ભોજનની અનિયમિતતા અને અપુરતો આરામ તમારા સ્વાસ્થ્યને જોખમમાં મુકી શકે છે. ગરમીજન્ય રોગોથી બચવું. અત્યારે તમારા એવા ખર્ચ વધશે જેમાં વળતરની કોઈ જ આશા ન હોય. તમે કોઈનું ભલું કરવા જાવ પણ બીજાને જે ગેરસમજ થાય તેનાથી અપયશ મળી શકે છે. ભાઈઓ સાથે અણબનાવ થઇ શકે છે. તા 25 અને 26 દરમિયાન જે વિપરીત અને નકારાત્મક પરિસ્થિતિ છે તેને અનુકૂળ કરવાનો પ્રયત્ન કરશો. કોઈ નવા કાર્યની શરૂઆત કરશો. આપની મહત્વાકાંક્ષા પુરી કરવામાં સફળ થશો. તા 27, 28 અને 29 દરમિયાન આર્થિક સ્થિતિ સંતોષજનક રહેશે. સંતાનને લઇને જે ચિંતા હશે તેનું નિવારણ આવશે. ઘર માટે નવી વસ્તુની ખરીદી કરશો આપના ધાર્યા કરતા ખર્ચ વધી જશે. તા 30ના રોજ સાહસમાં વધારો થશે. ઉપરી અધિકારી આપનાથી ખુશ રહેશે.